
Referat fra bestyrelsesmøde på IBOS 

	Dato og tidspunkt
	9. december 2025 kl. 14.00 – 16.00

	Sted
	IBOS, Rymarksvej 1, 2900 Hellerup, lokale M1

	Deltagere
	
Diana Stentoft, DBS (forperson)
Ida Raunkiær, DBSU
Isabelle Simone Genevey, IBOS
Jes Diemer, IBOS
Louise Bøttcher, DPU/Aarhus Universitet
Marie Fasmer, IBOS
Nick Elhøj, Blinde- og svagsynedes interessegruppe for erhverv og uddannelse
Nils Bo Hermansen, LFBS (næstforperson) 
Pia Boisen, Region Hovedstaden 
Silas Balder Erichsen, IBOS
Kenneth Hartmann, IBOS

	Afbud
	Claus Bjørn Billehøj, Partner Mobilize Strategy Consulting
Erik Vinding, Borgerrepræsentationen København
Kristine Henriksen, Gladsaxe Kommune

	Referent
	Olivia Haracopos, IBOS

	
	



Dagsorden
Punkt 1	Præsentationsrunde v/ alle


Punkt 2 	IBOS siden sidst v/ Marie
Der er afholdt lederseminar med fokus på strategi som et aktivt redskab. Strategien er mere end blot det skriftlige produkt, det er i høj grad også den måde den strategiske retning omsættes gennem handlinger i hverdagen. Det er en vigtig opmærksomhed for alle og i særlig grad for husets ledere.
IBOS har afholdt paneldebat op til kommunal- og regionalvalget, hvor vi satte fokus på, hvordan handicappolitik kommer på den politiske dagsorden. Otte politikere på tværs af partier deltog og der var stort engagement og deltagelse fra både interne og eksterne gæster.
I starten af december afsluttedes et flerårigt projekt med Kyiv Center for the Blind. IBOS’ bidrag har været i forhold til rehabilitering af nyblinde med fokus på beskæftigelse, da krigen i Ukraine desværre medfører en stor efterspørgsel på arbejdskraft og derfor opfordrer til at alle der kan komme i arbejde gør det – også mennesker med synshandicap. De ukrainske fagprofessionelle har vist stor interesse for den måde, vi går til arbejdet i Danmark, og er nu optaget af at omsætte erfaringerne derhjemme. IBOS har ligeledes opnået værdifuldt udbytte af samarbejdet.

Punkt 3 	Første år med strategien v/ Marie
Vi har arbejdet på at skabe overblik over, hvad vi har opnået det første år med strategien og på baggrund af vores læring, har vi lidt justeringer i nogle af sporene. 
Overordnede ambitioner og læring
· Der er igangsat mange initiativer. Målet har været at finde de områder, hvor vi kan skabe størst effekt, og hvor der er åbninger for bedre resultater.
· Der er stort potentiale for at være mere opsøgende og for at samle aktører i synsverdenen.
DBS og DBSU oplever også en øget åbenhed og nysgerrighed, som styrker samarbejdet. Vi arbejder videre med at sikre, at konkrete løsninger bliver præsenteret for organisationer og interessegrupper, så de ved, hvordan de kan svare på spørgsmål om, "hvad IBOS kan gøre for mig".
Tværgående læring
· Inddragelse er afgørende på tværs af alle spor.
· Vi er meget taknemmelige for den store interesse og villighed fra medarbejdere og samarbejdspartnere til at tænke med.
· Udfordringen er at undgå at udarbejde løsninger fra starten, men i stedet gå undersøgende og inddragende til værks.
Retning for 2026
Vi vil fortsat fokusere på de allerede igangsatte spor, igangsætte færre nye initiativer og prioritere at skabe drift i de spor, der blev startet i 2025.
Vi udarbejder et tillæg til strategihæftet, der beskriver de indsatser/spor/projekter, vi kommer til at prioritere i 2026.

Punkt 4 	Introduktion til IBOS’ økonomi v/ Silas Balder Erichsen 

Forventninger til årsregnskabet
Vi forventer, at IBOS går ud af 2025 med et lille mindre-forbrug.
Det er udtryk for en overordnet stabil og balanceret økonomi, hvor udgifterne er tilpasset aktivitetsniveauet på tværs af huset

Sammensætning, rammer og vilkår
IBOS’ økonomi hviler på flere betydelige driftsområder.

VISO fylder mest, hvis man ser på én samlet opgave – men hvis man lægger servicelovstilbuddene sammen, er de samlet set lidt større.
Det afspejler, at IBOS både er et højt specialiseret videnscenter og en organisation med betydelige driftsopgaver inden for serviceloven.

Samtidig er IBOS’ økonomi ikke frit disponibel. Midlerne er øremærkede til bestemte formål og bundet op på lovgivning, kontrakter og myndighedskrav. Det betyder, at midler til fx:

· bygningsvedligehold og renoveringer
· drift af tilbud
· myndighedskrav, sikkerhed og tilsyn
· og borgerrettede indsatser

ikke kan flyttes frit rundt mellem hinanden. Handlefriheden på tværs er derfor begrænset – også selvom økonomien samlet set er i balance.


Punkt 5 	Forringelser for blinde og svagsynede v/ Diana Stentoft
Den vedtagne finanslov har medført potentielle og reelle forringelser for målgruppen.
Vi er så heldige at ledsagerordningen for borgere over 67 år blevet forlænget. Partierne bag beslutningen arbejder på at gøre ordningen permanent.
Beskæftigelsesreformen foreskriver kun én samtale årligt for 75% af borgerne. DBS er bekymret for målgruppen, da kommunerne ofte finder målgruppen kompleks, hvilket kan medføre at mange ikke indkaldes eller får tilstrækkelig støtte. Vi her fokus på, hvordan vi klæder borgerne på, til at få mest udbytte af samtalerne. I forlængelse heraf, har IBOS været i dialog med Jobcenter København om at styrke koblingen til specialviden og bygge bro til unge, der afslutter uddannelse.
I finanslovens appendiks er der besparelser på NOTA og Erhvervsservice, som lukker ved årsskiftet. Det betyder, at borgere, der får specialproduceret materialer for at kunne udføre deres arbejde står uden løsning, og det sker med meget kort varsel. IBOS vil få henvendelser fra borgere, der har udfordringer med at fastholde eller udvikle sig i deres job.
NOTA udfaser CD’er, som især ældre borgere bruger via Daisy format. Der er en overgangsperiode på to år til udvikling af ny teknologi. Der er stor opgave i at hjælpe brugerne over i nye løsninger.
DBS fortsætter det politiske pres og holder fast i deres tydelige holdninger.

Punkt 6	Regionssammenlægning v/ Diana Stentoft
Regionsvalget og -sammenlægning fører ændringer med sig, både for IBOS og Synscenter Refsnæs, som nu muligvis placeres i et lokalt sundhedsråd i Vestsjælland.
Risiko ved sammenlægningen er, at Region Øst kan blive så stor, at de kan løse opgaverne selv, hvilket kan medføre endnu mere forskel i de tilbud man kan få afhængig af geografi.
Fokus mod 2026
2026 bliver et forberedelsessår for regionen i forhold til at få de nye strukturer til at fungere i praksis. Flere kommunale sundhedstilbud, herunder synsområdet, skal udbydes regionalt, hvilket bliver en kompleks opgave.
[bookmark: _Hlk214883825]Punkt 7	Beskæftigelsesreform v/ Kenneth Hartmann
Der er et reelt potentiale for at arbejde aktivt ind i beskæftigelsesreformen og vi har forsøgt at se muligheder for, hvordan vi kan understøtte borgere, jobcentre og A-kasser. Det første år med strategien har gjort os mere opmærksomme på, hvor information skal ud for at gøre størst gavn. 

Vi arbejder ud fra 5 udvalgte nedslag fra reformteksten:
· Forenkling af målgrupper
· Dokumentation og vidensrapporter
· Løft af kommuner med smalle faglige miljøer
· Individuel tilrettelagt indsats 
· Unge
Se bilag for mere information.
Vi har konkretiseret dele af beskæftigelsesreformen som har en ukonkret karakter, og det er positivt med fokus på, hvordan brugerne klædes bedst på og kan se sig selv i et helhedsorienteret forløb, når de møder jobcentret.

Punkt 8 	Godkendelse af mødedatoer i 2026
	Mødedatoerne for 2026 blev godkendt.  
1. Møde: 10. marts
2. Møde: 2. juni
3. Møde: 8. september
4. Møde: 1. december

Punkt 9 	Eventuelt 
Flere medlemmer stopper i bestyrelsen og vi har derfor sagt farvel til Erik Vinding, Klaus Poulsen og Kristine Henriksen 
Tak for jeres gode arbejde. 

IBOS - Instituttet for Blinde og Svagsynede 

